અમદાવાદ: પશ્ચિમ રેલવેના મુંબઈ ‍ડિવિઝનમાં અાવેલા વણગાંગ અને દહાણુ રોડ વચ્ચે ગત રાતના એક માલગાડીનાં 11 વેગન પાટા પરથી ખડી પડ્યા હતા. જેના કારણે પશ્ચિમ રેલવેની લાંબા અંતરની ટ્રેનનો વ્યવહાર તેમાં પણ ખાસ કરીને ગુજરાત તરફનો ટ્રેન વ્યવહાર ખોરવાઈ ગયો છે, જેના પગલે હજારો મુસાફરો રઝળી પડ્યા હતા. અમદાવાદ તરફ અાવતી-જતી અાઠ ટ્રેનો સહિત કુલ 16 ટ્રેનોને કેન્સલ કરવામાં અાવી છે. જ્યારે એક ટ્રેનને ડાઇવર્ટ કરાઈ છે અને બે ટ્રેન બે કલાક લેટ દોડશે.